

# Üllés Nagyközségi önkormányzat

 *6794 Üllés, Dorozsmai út 40.*

 *62/282-122*

 *62/582-050,* *: hivatal@ulles.hu*

***Tárgy:*** *belterületi kerékpárút aszfalt burkolatának javítása –2015. évi költségvetésről szóló 2014. évi C. törvény 3. melléklet II. 4. pont szerinti önkormányzati feladatellátást szolgáló fejlesztések támogatása pályázat benyújtásával*

Előterjesztést tárgyalja: Pénzügyi Bizottság és Képviselőtestület

**Üllés Nagyközségi Képviselőtestület**

*Ü l l é s*

*Tisztelt Képviselőtestület!*

Üllés Nagyközség Önkormányzata pályázatot nyújthat be *2015. évi költségvetésről szóló 2014. évi C. törvény 3. melléklet II. 4. pont szerinti önkormányzati feladatellátást szolgáló fejlesztések támogatására.*

A pályázat támogatási intenzitása: az összes elszámolható bruttó kiadás 85 %-a, az önerő a beruházás összes bruttó költségének 15 %-a.

A pályázati kiírás értelmében önkormányzati fenntartású belterületi utak, járdás, hidak felújítása támogatható max. 15 millió forint támogatási összegig.

A pályázat benyújtásához a DÉLÚT Kft.-től kértünk be ajánlatot.

Az ajánlat szerint a felújítás 1165 m hosszúságú és 2,0 m szélességű, meglévő kerékpárút burkolatjavítását célozza.

A beruházás teljes bruttó költsége 16.953.295 Ft, melyből 14.410.301 Ft a támogatás és 2.542.994 Ft az önerő. Az összköltségvetésből bruttó 16.453.295 Ft a kivitelezés költsége, bruttó 500.000 Ft pedig az műszaki ellenőrzés költsége.

A fentiekre tekintettel az alábbi határozati javaslatot teszem:

HATÁROZATI JAVASLAT

A Képviselőtestület támogatja, hogy Üllés Nagyközség Önkormányzata pályázatot nyújtson *2015. évi költségvetésről szóló 2014. évi C. törvény 3. melléklet II. 4. pont szerinti önkormányzati feladatellátást szolgáló fejlesztések* támogatására.

A belterületi kerékpárút (hrsz.: Üllés 695, 561/4, 475, 487) fejlesztéséhez kapcsolódó forrás összetétele az alábbiak szerint kerül jóváhagyásra:

|  |  |  |
| --- | --- | --- |
| **Ssz.** | **Megnevezés/Év** | **2015.** |
| 1. | Támogatás (85%) | 14.410.301 |
| 2. | Önerő (15%) | 2.542.994 |
| **I.** | **Pályázatban elszámolható költségek összesen** | **16.953.295** |
| **II.** | **Pályázatban nem elszámolható költségek** | **0** |
| **III.** | **Pályázat költségvetése összesen** | **16.953.295** |

*Adatok Ft-ban*

Üllés Nagyközség Önkormányzat képviselő-testülete kötelezettséget vállal arra, hogy a belterületi kerékpárút ( hrsz.: Üllés 695, 561/4, 475, 487) fejlesztéshez szükséges önerőt 2.543 ezer Ft összegben a 2015. évi költségvetési rendeletének 4. számú melléklet Önkormányzat gazdálkodási körébe tartozó 2015. évi működési, felhalmozási és felújítási kiadások 4. Felhalmozási kiadások/4. Belterületi kerékpárút fejlesztés 2015. év soron az Általános tartalék előirányzatának terhére biztosítja.

A Képviselőtestület felhatalmazza a polgármestert, hogy a pályázat sikeressége érdekében minden szükséges intézkedést megtegyen és a szükséges dokumentumokat aláírhassa.

Határidő: azonnal

Felelős: polgármester

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Sugár Anita jegyző

3) Gazdálkodási ügyintéző

4) Irattár

**HATÁROZATI JAVASLAT -II**

A Képviselőtestület nem támogatja, hogy Üllés Nagyközség Önkormányzata pályázatot nyújtson be a *2015. évi költségvetésről szóló 2014. évi C. törvény 3. melléklet II. 4. pont szerinti önkormányzati feladatellátást szolgáló fejlesztések* támogatására.

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Sugár Anita jegyző

3) Gazdálkodási ügyintéző

4) Irattár

Üllés, 2015. június 22

Nagy Attila Gyula

polgármester